《赠别同社黄叔谦》
明代·郑铭

何处西风里，萧萧木叶稀。游人感秋色，归棹趁寒衣。

海阔离情远，天空去雁迟。相看各无语，红树又斜晖。

作者简介：广平府邯郸人。天顺八年进士。授监察御史。成化二年，巡山海关，继巡陕西茶马，皆有清政。寻按苏松，击贪暴，奖善良，升山东按察司副使。以性不阿比，为宦官所谮，左迁山西参议。后得直，擢本省右布政使。以老乞归卒。